Sisukord

# Uue värvi valimine

LibreOffice võimaldab defineerida oma värve kasutades dialoogi Värvi valimine kahemõõtmelist graafilist ja arvulist värvikaarti.

Selle käsu kasutamiseks...

Vali Vormindus - Ala - Ala, klõpsa nupul Värv ja seejärel nupul Vali

Klõpsa dialoogi Ruumilised efektid kaardi Valgustus nupul Värvide dialoog

## Värvi valimise aken

The GTK and Qt variants of LibreOffice on Linux use native system/toolkit dialogs (which are also used by other applications) by default to pick a color instead of the custom dialog that is described in more detail below. Use of the custom LibreOffice dialog instead of the native one can be enabled in the LibreOffice options.

Värvi valimise dialoogiaken koosneb neljast põhialast.

- Raadionuppudega saab valida värvi värvikomponendi. Seda värvikomponenti võib väljendada kahe värvimudeliga: kas RGB (Red, Green, Blue ehk punane, roheline, sinine) või HSB (Hue, Saturation, Brightness ehk toon, küllastus, heledus). CMYK-värvimudelit valida ei saa, see on esitatud üksnes CMYK-tähistuses värviväärtuste sisestamise lihtsustamiseks.

- Kerimisnupud on mõeldud värvikomponendi arvväärtuse sisestamiseks.

- Püstise värvikomponendiliuguri abil saab muuta iga värvikomponendi väärtust. Suure värvilise ruudu abil saab ligikaudselt valida värvikomponendi.

- Allpool paiknev horisontaalne värviriba kuvab kõrvuti uut värvi ja praegust värvi.

Uue värvi valimiseks klõpsa vasemal suures värvialas. Selle ala abil saab muuta RGB- või HSB-värvimudeli kahte värvikomponenti: nimelt neid, mis ei ole dialoogi paremal pool raadionupuga valitud.

Allosas oleva värviriba paremal pool kuvatakse algset värvi, mis oli määratud kaardil Värvid.

Allosas oleva värviriba vasakul pool kuvatakse selles dialoogis parajasti valitud värvi.

LibreOffice kasutab värvide printimiseks ainult RGB-värvimudelit. CMYK-juhtelemendid on lisatud CMYK-tähistusega värvide väärtuste sisestamise lihtsustamiseks.

## RGB

### Punane

Määrab, et püstine värviliugur muudab punase komponendi väärtust ning kahemõõtmeline värviruut rohelise ja sinise väärtust. Lubatud väärtused on 0 kuni 255.

### Roheline

Määrab, et püstine värviliugur muudab rohelise komponendi väärtust ning kahemõõtmeline värviruut punase ja sinise väärtust. Lubatud väärtused on 0 kuni 255.

### Sinine

Määrab, et püstine värviliugur muudab sinise komponendi väärtust ning kahemõõtmeline värviruut rohelise ja punase väärtust. Lubatud väärtused on 0 kuni 255.

## Hex #

Kuvab (ja määrab) RGB-värvimudeli värviväärtuse väljendatuna kuueteistkümnendarvuna.

## HSB

### Toon

Määrab, et püstine värviliugur muudab tooni komponendi väärtust ning kahemõõtmeline värviruut küllastuse ja heleduse väärtust. Väärtusi väljendatakse kraadides vahemikus 0 kuni 359.

### Küllastus

Määrab, et püstine värviliugur muudab küllastuse komponendi väärtust ning kahemõõtmeline värviruut tooni ja heleduse väärtust. Väärtusi väljendatakse protsendina (vahemikus 0 kuni 100).

### Heledus

Määrab, et püstine värviliugur muudab heleduse komponendi väärtust ning kahemõõtmeline värviruut tooni ja küllastuse väärtust. Väärtusi väljendatakse protsendina (vahemikus 0 kuni 100).

## CMYK

### Tsüaan

Määrab tsüaani väärtuse CMYK-värvimudelis.

### Magenta

Määrab magenta väärtuse CMYK-värvimudelis.

### Kollane

Määrab kollase värvi väärtuse CMYK-värvimudelis.

### Must

Määrab musta värvi (ehk võtme) väärtuse CMYK-värvimudelis.

Palun toeta meid!